Maikls Veterlijs

Maikls Menings Veterlijs jaunākais (; dzimis ) ir amerikāņu aktieris, producents, režisors un mūziķis, pazīstams ar īpašā aģenta Entonija DiNozo lomas atveidošanu CBS televīzijas seriālā "NCIS: izmeklēšanas dienests" (2003—2016, 2024) un Dr. Džeisona Bula lomu juridiskajā TV drāmas seriālā Bull (2016—2022).

 Biogrāfija 
Veterlijs dzimis Ņujorkā un uzaudzis Feirfīldā, Konektikutas štatā. Viņa vecāki ir Maikls Veterlijs vecākais un Patrīcija (dzimusi Heteringtona) Veterlija. Veterlijs ir īru izcelsmes.

Veterlijs mācījās privātajā Feirfīldas zēnu pamatskolā un 1986. gadā absolvēja Brūksa vidusskolu Nortandoverā, Masačūsetsā. Viņš mācījās Bostonas Universitātē, Menlo koledžā, Amerikas universitātē un Parīzes Amerikas universitātē Francijā, bet pameta mācības, lai pievērstos aktiermākslai.

 Karjera 
Veterlijs savu aktiera karjeru sāka ar nelielu televīzijas lomu situāciju komēdijas seriālā The Cosby Show. Veterlijs pārcēlās uz Losandželosu, un drīz vien kļuva par galvenās lomas atveidotāju FOX televīzijas seriālā Significant Others kopā ar Dženiferu Gārneri, lai gan seriāls ilga tikai sešas sērijas. Spēlējis 1998. gada filmā The Last Days of Disco kopā ar Kloē Seviņī. Veterlijs parādījās arī kā pretrunīgs burvis seriālā "Amulets" tā pirmajā sezonā 1998. gadā.

Viņa filmogrāfijā ietilpst komēdija Meet Wally Sparks (1997) ar Rodniju Deindžerfīldu un melnā komēdija "Viņš baidās šaut" (Gun Shy, 2000) ar Liamu Nīsonu un šausmu filma Cabin by the Lake (2000) ar Džadu Nelsonu, kā arī neatkarīgā filma Trigger Happy kopā ar Rosario Dosoni.

Veterlijs bija galvenās lomas atveidotājs abās seriāla Dark Angel sezonās. Šī loma viņam atnesa trīs balvu nominācijas, divas Saturna balvas nominācijas par labāko otrā plāna aktieri 2001. un 2002. gadā un vienu Teen Choice balvas nomināciju kā par Choice aktieri 2001. gadā.

2003. gadā viņš parādījās kā vecākais NCIS īpašais aģents Entonijs DiNozo divās CBS seriāla JAG sērijās. Šo lomu viņš turpināja atveidot seriālā "NCIS: izmeklēšanas dienests". Pēc tam viņš parādījies gan NCIS: New Orleans (2014), gan "NCIS: Losandželosa" (2015). 2004. gadā viņš parādījās televīzijas filmā The Mystery of Natalie Wood, kurā atveidoja Robertu Vagneru. Kopš 2010. gada Roberts Vagners divpadsmit reizes viesojies "NCIS: izmeklēšanas dienests" kā Entonijs DiNozo vecākais, Veterlija atveidotā varoņa tēvs.

Veterlijs debitēja režijā "NCIS: izmeklēšanas dienests" 8. sezonas sērijā One Last Score, kas tika pārraidīta 2011. gada 1. martā, kā arī režisēja "NCIS: izmeklēšanas dienests" 10. sezonas sēriju Seek, kas tika pārraidīta 2013. gada 19. martā.

CBS 2016. gada janvārī paziņoja, ka Veterlijs pametīs "NCIS: izmeklēšanas dienests" pēc 13 sezonām, kurā atveidoja galveno varoni Entoniju DiNozo. Tajā pašā laikā telekompānija paziņoja, ka 2016. gada rudenī viņš spēlēs jaunā seriālā Bull, kura sižets ir iedvesmots no doktora Fila agrīnās karjeras. 2024. gadā pēc Veterlija epizodiskas atgriešanās "NCIS: izmeklēšanas dienests", lai seriālā pieminētu aktieri Deividu Makellumu, tika paziņots, ka Veterlijs atkārtoti spēlēs DiNozo lomu kopā ar kolēģi Koti de Pablo, kura atveidos Zivu Dāvidu, jaunajā "NCIS: izmeklēšanas dienests" atvasinājumā Paramount+ straumēšanas platformā.

 Privātā dzīve 
Veterlijs apprecēja savu kolēģi Amēliju Heinli 1995. gada februārī. Pāra dēls piedzima 1996. gadā. Pāris izšķīrās 1997. gadā.

Seriāla Dark Angel filmēšanas laikā 2000. gada janvārī Veterlijs uzsāka attiecības ar Džesiku Albu, kā rezultātā 2001. gadā viņi saderinājās. Attiecības beidzās 2003. gada augustā. Veterlija atveidotais varonis DiNozo uz ekrāna pajokoja par šīm attiecībām.

Veterlijs apprecēja serbu izcelsmes kanādiešu internisti Dr. Bojanu Jankoviču 2009. gada 30. septembrī. Pāris dzīvo Manhatanā ar saviem diviem bērniem, meitu un dēlu.

Veterlijs ir aktrises Aleksandras Brekenridžas onkulis.

 Filmogrāfija 

 Kino 
GadsFilmaLoma 1990 A Taste of Honey: Sukiyaki (Karaoke) Puika 1997 Meet Wally Sparks Dīns 1998 The Last Days of Disco "Heps" 1999 Winding Roads Miks 2000 "Viņš baidās šaut" Aģents Deivs The Specials Verdikts 2001 Venus and Mars Kodijs Trigger Happy Bils 2005 Her Minor Thing Toms Lindemans 2007 Michael Weatherly at Bondikā viņš pats, režisors Extra NCIS: Michael Weatherly LiveCam Michael Weatherly Climbs the Sydney Harbour Bridge 2010 Charlie Valentine Denijs Valentains 2011LIGHTS! CAMERA! WEATHERLY!kā viņš pats, režisors 2012 A Movie About an Explosive Chicken from the Set of NCIS 2013 Under the Sun 2017 Jamaica Man

Televīzija
GadsNosaukumsLoma 1991 The Cosby Show Teo istabas biedrs 1992–1995 Loving Kūpers 1995–1996 The City 1996 Pier 66 Dekers 1997 Asteroid Dr. Metjū Rodžerss Spy Game Džeimss 1998 The Advanced Guard Kevins, gūsteknis Significant Others Bens Jesse Rojs 1999 "Amulets" Brendans Rovs The Crow: Stairway to Heaven Džeimss 2000 Cabin by the Lake Būns Grapevine Džeks "Alija Makbīla" Veins Kībls 2000–2002 Dark Angel Logans 2001 27th Annual People's Choice Awardskā viņš pats 2001 ALMA Awards 2001 Teen Choice Awards 2002 28th Annual People's Choice Awards Nickelodeon Kids' Choice Awards 2003 JAG Īpašais aģents Entonijs D. "Tonijs" DiNozo jaunākais 29th Annual People's Choice Awards kā viņš pats 2003–2012 CBS Cares 2003–2016, 2024 "NCIS: izmeklēšanas dienests" Entonijs D. "Tonijs" DiNozo jaunākais 2004 The Mystery of Natalie Wood Roberts Vagners Good Day Live kā viņš pats The Wayne Brady Show The Late Late Show with Craig Kilborn The Sharon Osbourne Show 2007–2010 Journal de 20 heures Le Grand Journal 2007–2012 E! True Hollywood Story 2007–2017 Extra with Billy Bush 2009–2010 The Early Show 2010 Stand Up to Cancer Chelsea Lately The Bonnie Hunt Show 2010–2018 Rachael Ray Live with Kelly and Ryan 2011 BAFTA Britannia Awards Today Show Rove LA You Ask They Tell 2012 Major Crimes Torns Dr. Phil Tonijs DiNozo Late Show with David Letterman kā viņš pats 2012–2013 The Ellen DeGeneres Show 2012–2016 The Insider 2012–2018 CBS This Morning 2013 Do Something Awards Vadītājs KTLA Morning News kā viņš pats The Arsenio Hall Show The Late Late Show with Craig Ferguson 2014 Whose Line is it Anyway? 40th People's Choice Awards Vadītājs Hollywood Game Night kā viņš pats NCIS: New Orleans NCIS Īpašais aģents Tonijs DiNozo The Queen Latifah Show kā viņš pats 2015 "NCIS: Losandželosa" NCIS Īpašais aģents Tonijs DiNozo 2016 68th Primetime Emmy Awards Vadītājs 2016–2022 Bull Dr. Džeisons Buls 2016–2017 The Late Late Show with James Corden kā viņš pats 2016–2018 The Late Show with Stephen Colbert 2017 Celebrity Page 2020 Lead with LoveTBANCIS: Tony and ZivaNCIS Īpašais aģents Tonijs DiNozo

 Atsauces 

 Ārējās saites 

Kategorija:1968. gadā dzimušie
Kategorija:Amerikāņu kinoaktieri
Kategorija:Ņujorkā dzimušie